כביש 411

כביש 411, מכונה לעיתים כביש חולדה, הוא כביש רוחב בישראל. המחבר בין כביש 3 בצומת חולדה לכביש 42 בצומת רחובות-מערב, ומהווה כביש גישה מרכזי למועצות המקומיות מזכרת בתיה וקריית עקרון, מושב בית אלעזרי וכן ככביש גישה לעיר רחובות. אורכו כ-21 ק"מ.

 היסטוריה 
מזכרת בתיה התקיימה ללא כביש לרחובות עד תחילת שנות ה-30 של המאה ה-20. אז נגשה ממשלת המנדט הבריטי לסלילת כביש גישה למזכרת בתיה מרחובות, דרך הכפר הערבי עג'ר. תושבי מזכרת בתיה נדרשו להשתתף בהבאת מכסת אבנים, אולם התוצאות היו עגומות ובדואר היום נכתב שנסלל כביש רעוע באורך קילומטר אחד שנזקו רב מתועלתו. מצב זה נמשך במשך השנים הבאות.

במהלך שנות ה-30 סבלה חולדה מקשיים מרובים בהיעדר כביש שיחבר אותה ליישובים היהודיים הסמוכים. תוואי הכביש חולדה-רחובות דרך מזכרת בתיה, נסלל מכספי כופר היישוב בשנת 1939 כמסילת אבנים, סולינג. חוסר הנוחות גרם לכך שהרכבים העדיפו לנסוע לצד הכביש ולא עליו, כאשר הדבר התאפשר. במיוחד היה המצב חמור בקטע ממזכרת בתיה לחולדה. בשנת 1943, בעקבות מעצר מספר חברי חולדה על החזקת נשק בלתי חוקי, הבטיחו המוסדות לעשות מאמץ לשפר את הדרך לחולדה.

חיבור חולדה לכביש 3 נסלל בשנת 1947. בסופו של דבר נסלל כביש 411, מצומת ביל"ו לצומת חולדה, כחלק המערבי של כביש הגבורה בספטמבר - אוקטובר 1948.

בשנת 2014 נפתח לתנועה קטע חדש של הכביש בין כפר גבירול לבין צומת עקרון המחבר את שני קטעי הכביש. הקטע החדש עוקף את העיר רחובות ממערב, יוצר כניסה חדשה לעיר וגישה נוחה למרכז רפואי קפלן. בעתיד מתוכננות הרחבה כוללת של הכביש ובניית מחלף חולדה, אשר יחבר בין כביש 6 לכביש 411 (כרגע גשר ללא מחלף).

צמתים בכביש
ק"משםסוג מפגשמיקוםדרכים מצטלבות כביש 411 ממערב למזרח 0  צומת רחובות-מערב25x25 פיקסלים רחובות   1.4 כיכר ללא שם כניסה אל שכונת כפר גבירול 1.9 צומת כפר גבירול  לכיוון יבנה 2.1  לכיוון מרכז רחובות 4.7 צומת ללא שם קבוצת שילר כניסה לקבוצת שילר ולדרום רחובות 9.8 גבעת ברנר כניסה לגבעת ברנר  10 צומת קריית עקרון קריית עקרון, גבעת ברנר    10.3 צומת ללא שם בילו סנטר כניסה לביל"ו סנטר  10.3 ביל"ו סנטר כניסה לביל"ו סנטר 10.5 כיכר ללא שם קריית עקרון כניסה לקריית עקרון ולא"ת עקרון 2000  11 צומת ללא שם כניסה לבית אלעזרי 11.7 כניסה לקריית עקרון 12.7 מזכרת בתיה, גני יוחנן כניסה למזכרת בתיה וכביש 4233 13.6 מזכרת בתיה כניסה למזכרת בתיה14.9 מחלף חולדה (בתכנון)  25px מזכרת בתיה  17.8 צומת ללא שם25x25 פיקסלים חולדה כניסה לחולדה 19.9 משמר דוד כניסה למשמר דוד 21 צומת חולדה טל שחר 

תאונות דרכים
מאז פתיחת הקטע החדש בכביש 411 התרחשו בכביש תאונות דרכים רבות. בשנת 2016 התרחשו בכביש 22 תאונות אשר גבו הרוג אחד וכ-60 פצועים. במרץ 2017 התרחשו בקטע החדש בכביש שתי תאונות דרכים קשות כאשר באחת מהן פגעה נהגת מכונית ברוכב אופנוע בסמוך לכפר גבירול ובשנייה התנגשו שתי מכוניות בסמוך לקיבוץ גן שלמה (קבוצת שילר). לפני שנים אחדות הותקן רמזור בכניסה הדרומית לקריית עקרון, צומת T שהיה מועד לתאונות רבות, מהן קשות וקטלניות. מאז התקנת הרמזור פחתו התאונות בצומת זה כמעט לאפס.

 ראו גם 
 יער חולדה
 מזכרת בתיה
 קריית עקרון

 קישורים חיצוניים 

כביש 411 - בין צומת עקרון לצומת גבירול, באתר נתיבי ישראל
 נתיבי ישראל, כביש 411

הערות שוליים

קטגוריה:ישראל: כבישים
קטגוריה:רחובות: תחבורה
קטגוריה:קריית עקרון: תחבורה
קטגוריה:גבעת ברנר
קטגוריה:מזכרת בתיה